|  |  |  |
| --- | --- | --- |
|  | **Конкурс за израду графичког знака за уличну трку кроз Дервенту**  **„ДЕРВЕНТСКА ДЕСЕТКА“** |  |

У циљу популаризације бављења спортом, ЈУ „Туристичка организација града Дервента“ организује уличну трку кроз Дервенту, 28. септембра 2025. године. Трка је осмишљена као спортско-туристички догађај који промовише здрав живот, рекреацију и љепоте нашег града.

Стаза трке је кружне путање – 5 и 10 километара – и комбинује равне дионице идеалне за темпо, као и узбрдице и низбрдице које ће тестирати снагу и технику тркача.

Позивамо вас да покажете свој таленат и пријавите се на конкурс за израду оригиналног визуелног рјешења (логоа) уличне трке **„Дервентска десетка“**.

1. **Организатор**

Јавна установа „Туристичка организација града Дервента“

Ул. Браће Југовића 1, Дервента

Телефон: 053-334-667

E mail: [togderventa@gmail.com](mailto:togderventa@gmail.com)

1. **Задатак**

Циљ је креирати оригинално и препознатљиво графичко рјешење (лого) за уличну трку „Дервентска десетка“, које:

* Јасно истиче или асоцира на назив трке „Дервентска десетка“;
* Симболише трчање, спортски дух, динамику трке и град Дервенту;
* Обезбјеђује визуелну препознатљивост и оставља снажан и упечатљив утисак;
* Привлачи пажњу циљне групе (тркача и рекреативаца );
* Буде оригинално, репрезентативно, савремено и визуелно атрактивно;
* Буде примјењиво на различите медије и промотивне материјале (плакати, мајице, медаље, друштвене мреже и сл.);
* Да буду употријебљене највише три боје;
* Да може да се користи и као монохроматско.

1. **Карактер конкурса и право учешћа:**

Конкурс је једностепени, анонимни и отворени.

Право учешћа имају сви грађани Републике Српске – појединци, групе, дизајн студији или маркетинг агенције. Један аутор може послати више рјешења, с тим да свако мора бити достављено као засебан и независан приједлог.

Радови се достављају анонимно. Жири у саставу од пет чланова изабраће побједничко рјешење.

Учесници гарантују да су искључиви аутори достављених радова и сносе пуну одговорност за њихов садржај. Радови који садрже непримјерен садржај неће бити разматрани.

Право учешћа на конкурсу имају сви грађани Републике Српске. Један Аутор може послати више рјешења, с тим да свако рјешење мора бити достављено и презентовано као посебан, независан приједлог.

Радови се достављају **анонимно**, а жири у саставу од пет чланова ће изабрати побједничка рјешења.

Предложени радови треба да одговарају инструкцијама наведеним у опису и вриједностима које промовише ЈУ „Туристичка организација града Дервента“.

Учесник конкурса гарантује да је искључиви аутор достављеног рада и сноси сву одговорност за садржај података које доставља организатору. Евентуални непримјерени радови неће се објављивати, нити узимати у разматрање при избору наградних радова.

**3. Начин доставе и садржај пријаве**

**Радови се достављају искључиво путем поште**, најкасније до 05. јула 2025. године (важи датум поштанског печата), на адресу:

**ЈУ Туристичка организација града Дервента**  
(за конкурс „Дервентска десетка“)  
Ул. Браће Југовића број 1

74 400 Дервента

#### Унутар пошиљке доставити:

**Коверат 1 – "Рјешење (шифра)"**

* USB или CD са логом у PDF / JPG формату (у боји и црно-бијело), као и изворне фајлове у векторском формату (прихватају се формати: ai / Adobe Illustrator/ cdr/ Corel/ или eps;
* Одштампан приказ лога на А4 папиру;
* Кратко образложење идеје (до 500 карактера);
* Ознака шифре (нпр. „ТРКА2025“) – не користити своје име!

**Коверат 2 – "Подаци о аутору (шифра)"**

* Име и презиме учесника конкурса/ назив тима / назив студија или агенције
* Контакт телефон, е-маил и адреса
* Иста шифра као на првом коверту

**Обе коверте ставити у већу, заједничку коверту.** Радови који не испуне услов анонимности неће бити разматрани.

Лични подаци о учесницима – подносиоцима пријава су тајни и могу се прикупљати и обрађивати само у складу са Законом о заштити личних података (Сл. Гласник РС бр. 33/01).

**4. Рок за предају рјешења**

**Рок за предају рјешења је 10.07.2025. године до поноћи.**

Резултати конкурса биће објављени до 14.07.2025. године.

**5. Критеријум оцјењивања**

При одабиру радова комисија ће оцјењивати следеће критеријуме:

* Испуњеност услова конкурса,
* Поштовање инструкција које су дате у задатку,
* Умјетнички квалитет и иновативност радова,
* Креативност и оригиналност,
* Јасноћа поруке и визуелна снага
* Примјењивост на различитим форматима и површинама
* Професионалност и техничка коректност израде

**6. Награда**

За три првопласирана учесника предвиђене су следеће награде:

1. мјесто – новчана награда у износу од 300,00 КМ
2. мјесто – робна награда – спортска опрема,
3. мјесто – робна награда – спортска опрема, а свим осталим учесницима Конкурса биће издати Сертификати о учешћу на конкурсу.

### 7. Ауторска права

Након избора побједничког рада, биће закључен уговор који регулише сва међусобна права и обавезе, укључујући и пренос ауторских права са аутора на ЈУ „ТОГД“. Аутор побједничког рада у цјелости преноси **ауторска права** на ЈУ „Туристичка организација града Дервента“, укључујући право на репродукцију, адаптацију и употребу логотипа без ограничења у времену, простору и медијима.

**8. Контакти:**

Све додатне информације заинтересована лица могу добити на маил адресу: **togderventa@gmail.com**

Организациони тим трке

**„ДЕРВЕНТСКА ДЕСЕТКА“**